b'\n_START_ARTICLE_\nBremneset\n_START_SECTION_\nHistorie\n_START_PARAGRAPH_\nBremneset er selve odden lengst ut i fjorden mens plassen hvor det i gamle dager bodde folk, heter Maritheimen. Maritheimen har trolig f\xc3\xa5tt sitt navn etter en kvinne som tidligere bodde p\xc3\xa5 plassen. Fra 1814 vet man at plassen har v\xc3\xa6rt bebodd. I 1875 bodde det syv personer p\xc3\xa5 Maritheimen. Plassen ble fraflyttet allerede tidlig p\xc3\xa5 1900-tallet.\n_START_SECTION_\nLaks\n_START_PARAGRAPH_\nBremneset var en av de plassen hvor man drev med laksefiske. Da for de ut dit allerede i begynnelsen av mai og ble der hele sommeren. De var som regel to mann siden det var mye arbeid med blant annet ishus til fisken. I gamle dager m\xc3\xa5te de ro inn med fisken, men n\xc3\xa5r lokalb\xc3\xa5ten begynte \xc3\xa5 g\xc3\xa5 kunne de levere laksen til den, n\xc3\xa5r den passerte Bremneset.'